12. Styrelsen for Patientsikkerhed sundhedsfagligt tilsyn, [adresse] (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det tilsyn, som Styrelsen for Patientsikkerhed 
har udført i [adresse] 2. juni 2022. Tilsynet resulterede i et påbud, som 
kan ophæves, når Styrelsen for Patientsikkerhed ved et nyt tilsynsbesøg har 
konstateret, at påbuddet er efterlevet. Byrådet skal tage stilling til de indsatser, der 
foreslås iværksat som opfølgning på tilsynet. Tilsynsrapport, resume til offentliggørelse, afgørelse om 
påbud samt oversigt over de planlagte opfølgende indsatser har været i høring i Ældrerådet forud for den 
politiske behandling.
Styrelsen for Patientsikkerhed gennemførte 2. juni 2022 tilsyn med [adresse]. Baggrunden for 
tilsynet var, at styrelsen havde været på et tilsyn i en privat hjemmepleje, hvor der blev konstateret fejl og 
mangler i journalføring og medicinhåndtering, og hvor [adresse] havde ansvaret for at sikre den 
nødvendige journalføring samt dispensering af medicin.
Styrelsen for Patientsikkerhed fører det overordnede tilsyn med sundhedsforhold og sundhedsfaglig 
virksomhed på sundhedsområdet. Styrelsen vurderer tilsynet efter fire kategorier: Ingen, mindre, større 
eller kritiske problemer af betydning for patientsikkerheden. Tilsynet tager udgangspunkt i målepunkterne 
for plejeområdet, som er:

[adresse] organisering

Journalføring

Faglige fokuspunkter

Medicinhåndtering

Patienters retsstilling

Hygiejne

Øvrige fund.
Målepunkterne er et udtryk for de minimumskrav, som styrelsen vurderer, at tilsynsstederne skal efterleve 
for at kunne understøtte, at behandling og pleje sker med den nødvendige omhu og samvittighedsfuldhed.
Bilaget ”Tilsynsbeskrivelse for sundhedsfagligt tilsyn” beskriver hovedtrækkene i tilsynsrapportens 
opbygning og terminologi.
Sygeplejen Hinnerup placeres i kategorien ”Større problemer af betydning for patientsikkerheden”. Det 
udstedte påbud omhandler, at [adresse] skal:

Sikre forsvarlig medicinhåndtering, herunder implementering af en tilstrækkelig instruks herfor

Sikre tilstrækkelig journalføring, herunder implementering af en tilstrækkelig instruks herfor.
De øvrige målepunkter var opfyldte, og tilsynet havde ingen bemærkninger hertil.
[adresse]: EMN-2021-03346
Dok-ID: 3412576
Sagsbehandler: gila
Byråd
25. oktober 2022  19:00
VURDERING
Social og Sundhed ser med stor alvor på det udstedte påbud. Påbuddet gav derfor straks efter tilsynet 2. 
juni anledning til, at ledelsen igangsatte konkrete indsatser, og der blev udarbejdet en handleplan. 
Handleplanen findes i bilaget ”Opfølgning på tilsynet i [adresse] 2022”. 
Social og Sundhed kan oplyse, at der er en stærk ledelsesmæssig forankring i at efterleve påbuddet. 
Ledelsen har sammen med nøglepersoner på området udarbejdet handleplanen og tiltag, som skal sikre 
en kontinuerlig opfølgning, således at ændringerne implementeres i hele området. 
Medicinhåndtering
I forhold til målepunktet vedrørende medicinhåndtering har styrelsen konstateret fejl og mangler følgende 
steder:

Ole Rasmussen

Ordineret medicin og medicinliste

Overskredet holdbarhedsdato og manglende anbrudsdato

Instruks for medicinhåndtering.
Styrelsen sammenfatter i rapporten, at den manglende efterlevelse af vejledningen om ordination og 
håndtering af lægemidler og Styrelsen for Patientsikkerheds pjece ”Korrekt håndtering af medicin” udgør 
en væsentlig patientsikkerhedsrisiko, da reglerne skal sikre, at medicinhåndtering sker på forsvarlig vis.
Styrelsen har i sin vurdering lagt vægt på, at fejl og mangler i medicinhåndteringen generelt rummer en 
betydelig fare for patientsikkerheden, herunder risiko for fejlmedicinering eller manglende medicinering.
Styrelsen har desuden lagt vægt på, at [adresse] instruks for medicinhåndtering ikke er 
tilstrækkelig implementeret.
Social og Sundhed kan oplyse, at der bl.a. er iværksat og implementeret følgende som opfølgning på 
påbuddet:

Elna Paulsen er revideret, så den er blevet mere overskuelig, og arbejdsgangene er blevet helt 
tydelige. 

Der er udarbejdet lommekort til alle medarbejdere til at understøtte korrekt medicinhåndtering, samt 
skabelon til fortrykte labels med navn og cpr. nummer, så oplysningerne altid fremgår af 
doseringsæskerne.

Borgere er fordelt, så hver sygeplejerske er ansvarlig for opgaven omkring medicinhåndtering hos 
10-15 borgere.

Der er udarbejdet et udløbsskema for medicin, som er placeret i alle borgeres medicinkasser. 

Medarbejderne er undervist i handleplanens ændringer på personalemøder.
Journalføring
I forhold til målepunktet vedrørende journalføring har styrelsen konstateret fejl og mangler følgende steder:

Det var gennemgående, at der mangler systematik og entydig struktur for journalføring samt 
manglende journalføring af borgerens pleje, behandling, opfølgning og evaluering.

Den sundhedsfaglige dokumentation beskrev ikke i nødvendigt omfang aktuelle og potentielle 
problemstillinger og funktionsnedsættelser og aftaler med den behandlingsansvarlige læge om 
opfyldning på borgerens sygdomme samt beskrivelse af borgerens samtykkekompetence og 
journalføring af det informerede samtykke til behandling.

Instruks for sundhedsfaglig dokumentation var ikke tilstrækkelig implementeret.
Styrelsen vurderer, at mangelfuld journalføring samt manglende systematik, entydighed og overskuelighed 
i journalføringen samt manglende beskrivelse af, hvilken opfølgning observationerne skal udløse, rummer 
en betydelig risiko for patientsikkerheden.
Det er endvidere styrelsens vurdering, at utilstrækkelig implementering af instruks for sundhedsfaglig 
dokumentation rummer en betydelig risiko for patientsikkerheden, da der dermed ikke sikres en ensartet 
og patientsikker journalføring.
Social og Sundhed kan oplyse, at der bl.a. er iværksat og implementeret følgende, som opfølgning på 
påbuddet:

Alle medarbejdere i [adresse] er i juni undervist i bl.a. krav til journalføring, 
helbredstilstande, brug af diagnoser og sygeplejefaglig udredning. 

Borgere er fordelt, så hver sygeplejerske er ansvarlig for opgaven hos 10-15 borgere, så der er 
større gennemsigtighed i opgave- og ansvarsfordelingen i forhold til de enkelte borgere.

Der er rettet øget ledelsesmæssig fokus på at sikre opfølgning på de iværksatte indsatser.
For at sikre, at der sker den nødvendige udvikling inden for både medicinhåndtering og journalføring, vil 
der fremadrettet være månedlige audits som opfølgning på de iværksatte indsatser, bl.a. om kendskab til 
medicininstruksen, medicindosering samt korrekt journalføring i udvalgte journaler. Audits vil have en 
ledelsesmæssig forankring. Handleplanen vil blive udrullet til også at gælde sygeplejegrupperne i Hammel, 
Hadsten og Ulstrup. Herudover vil alle ledere og medarbejdere på hele ældreområdet i [adresse] 
blive undervist i korrekt journalføring og medicinhåndtering.
Social og Sundhed har sendt tilsynsrapporten i høring hos Ældrerådet. Her udtrykker Ældrerådet undren 
over, hvordan man i [adresse] kan havne i en situation, der medfører påbud. Ældrerådet skriver 
i deres høringssvar, at det bør forventes, at fagprofessionelt personale er bekendt med, hvordan 
medicinhåndtering mm. skal foregå i hverdagen. Social og Sundhed er enige i Ældrerådets synspunkt om, 
at ledelse og medarbejdere skal være bekendt med og agere ud fra den gældende medicininstrukser og 
dokumentationspraksis. Der er derfor iværksat en bredspektret indsats for at bringe forholdene i orden, 
som bl.a. indebærer undervisning i korrekt journalføring og medicinhåndtering for alle medarbejdere samt 
et intensiveret ledelsesmæssigt fokus på området.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten og de planlagte opfølgende indsatser har været i høring hos Ældrerådet fra 6. til 20. 
september. 
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende Sygeplejen i Hinnerup tages til 
efterretning.
2.
At indsatserne i notatet ”Opfølgning på tilsynet i [adresse] 2022” godkendes.
BESLUTNING
Social- og Sundhedsudvalget, 4. oktober 2022:
Fraværende: Ingen
Indstilles godkendt.
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Berit Mortensen
Godkendt.
Bilag
1.
Tilsynsrapport Sygeplejen Hinnerup (3412088)
2.
Opfølgning på tilsynet i [adresse] i Hinnerup 2022 (3413736)
3.
Tilsynsbeskrivelse for sundhedsfaglige tilsyn (2539333)
4.
Afgørelse om påbud til [adresse] (3412089)
5.
Endeligt - Resumé til offentliggørelse (3412087)
6.
Høringssvar fra Ældrerådet af 13. september 2022 (3421223)
